EkBass/fiwiki-20250220-pages-articles huggingface dataset:
Christian Horner

Christian Edward Johnston Horner, CBE (s. 16. marraskuuta 1973 Royal Leamington Spa, Englanti, Yhdistynyt kuningaskunta) on brittiläinen entinen kilpakuljettaja ja Red Bullin Formula 1 -tallin tallipäällikkö. Horner kilpaili urallaan muun muassa Britannian F3 -sarjassa ja F3000-sarjassa. Hän on perustanut myös nykyään GP2-sarjassa kilpailevan Arden-tallin. Kun Red Bull osti Jaguarin F1-tallin vuonna 2005 ja nimesi sen uudelleen Red Bull Racingiksi, Christian Horner nousi uuden tallin tallipäälliköksi poikkeuksellisen nuorena. Hän oli tuolloin vain 31-vuotias, 17 vuotta nuorempi kuin seuraavaksi nuorin tallipäällikkö, British American Racingin eli BAR:n 48-vuotias Nick Fry. Horner muistetaan kauden Monacon osakilpailusta, kun hän lupasi hyppäävänsä uima-altaaseen alasti vain Superman Returns -mainosviitta yllään, jos hänen kuljettajansa ajaisivat kilpailussa tallin ensimmäisen palkintosijan. David Coulthard sijoittui kilpailussa kolmanneksi ja Horner toteutti lupauksensa hyppäämällä monacolaiseen uima-altaaseen. Vuonna 2013 Hornerille myönnettiin Brittiläisen imperiumin ritarikunnan upseerin arvo moottoriurheilun parissa tekemästään työstä.ESPN F1 - Horner receives OBE for services to motorsport Viitattu 16.6.2013 ==Lähteet== Luokka:Formula 1 -tallipäälliköt Luokka:Brittiläiset autourheilijat Luokka:Brittiläiset urheiluvaikuttajat Luokka:Brittiläisen imperiumin komentajat Luokka:Vuonna 1973 syntyneet Luokka:Elävät henkilöt
Pitkäkirkko

thumb|275px|Säkylän kirkko, päätytornillinen pitkäkirkko. Sen rakensivat isä ja poika, Antti ja Mikael Piimänen. Pitkäkirkko on pohjakaavaltaan suorakaiteen muotoinen kirkko, jonka pidemmät sivut ovat usein itä- länsisuuntaisia. Pitkäkirkkoja ovat esimerkiksi basilika ja hallikirkko. Pitkäkirkon vastakohtana voidaan pitää keskeiskirkkoa ja ristikirkkoa. Lounaissuomalaisen pitkäkirkkotyypin kehitti Antti Piimänen. ==Lähteet== Luokka:Kirkkoarkkitehtuuri
Lika

Lika on johonkin tarttunutta tai kerääntynyttä epäpuhtaaksi tekevää ainetta. Lika alentaa pinnan käyttöarvoa, ulkonäköä, laatua, turvallisuutta ja hygieenisyyttä. Tunnettu ja paljon siteerattu lian määritelmä on antropologi Mary Douglasin kirjasta Puhtaus ja vaara, jossa hän sanoo sitä alun perin lordi Chesterfieldin lausahdukseksi: ”Lika on materiaa väärässä paikassa.” == Miten lika syntyy? == pienoiskuva|Pölyinen CD-soitin Likaa syntyy arkielämän seurauksena. Meistä jokaisesta irtoaa vaatepölyä, hilsettä, hiuksia, karvoja ja ihon rasvoja. Tuuletuksen ja ilmastoinnin mukana tulee pakokaasuja, teollisuuden päästöjä, kasvien ja hyönteisten osia. == Lian ryhmittelytapoja == Lika voidaan ryhmitellä esimerkiksi seuraaviin ryhmiin: koostumus, olomuoto, sähköisyys, kiinnittymistapa, liukoisuus, haitallisuus pinnoille, ihmisille tai tilan toiminnalle. === Liukoisuus === Liukoisuus tarkoittaa veteen liukenevaa likaa ja liukenematonta likaa. Liukenematonta likaa on hiukkaslika, erilaiset rasvat, vaikeat tahrat, pieneliöt (homeet, bakteerit ym.). === Koostumus ja olomuoto === :Roska: sen pystyy käsin poistamaan. :Irtolika: ei ole kiinnittynyt eikä tarttunut pintaan. :Kuiva irtolika: raemaista, jauhemaista irtolikaa :Märkä irtolika: kostunut tai kastunut irtolika :Kiinnittynyt lika: kuivunutta tai nihkeää likaa joka on kiinnittynyt tai tunkeutunut pintaan. :Pinttynyt lika: tiukasti kiinnittynyt lika isolla alueella. === Sähköistyvä lika === Sähköistyvä lika voi kiinnittyä pintaan, jos pinnalla on vastakkainen sähköinen varaus. === Haitallisuus === Tilan käyttötarkoitus määrää, millaista likaa pinnoilla saa olla ja kuinka paljon. Joissakin tiloissa näkymättömänkin lian poistaminen on välttämätöntä, esimerkiksi sairaaloissa, elektroniikka- ja elintarviketeollisuudessa. Liasta ei saa olla haittaa laitoksen toiminnalle. ==Lähteet== == Kirjallisuutta == * Douglas, Mary 2000: Puhtaus ja vaara. Ritualistisen rajanvedon analyysi. Suomentaneet Virpi Blom ja Kaarina Hazard. Vastapaino, Tampere. [Purity and danger, 1966.] ISBN 951-768-047-3 * == Aiheesta muualla == * Osmo Tammisalo: Inho on intuitiivista mikrobiologiaa. Vapaa ajattelija 1/2003. Luokka:Hygienia
Christopher Sandford

Christopher Sandford on yhdysvaltalainen kirjailija ja journalisti. Hän on kirjoittanut muun muassa Mick Jaggerin, Kurt Cobainin ja Eric Claptonin elämäkerrat . == Lähteet == Luokka:Yhdysvaltalaiset kirjailijat Luokka:Syntymävuosi puuttuu Luokka:Elävät henkilöt
Tokat

Tokat on kaupunki Turkissa. Se on Tokatin maakunnan pääkaupunki. Sen asukasluku oli vuonna 2013 arviolta 132 437\. ==Maantiede== Tokat sijaitsee Keski-Turkin pohjoisosassa tasangolla, jota reunustavat jyrkät kukkulat. Sen läpi virtaa Yeşiljoen sivuhaara. ==Historia== Varhaisimmat merkit ihmisasutuksesta alueelta ovat kalkoliittiselta kaudelta ja sittemmän Pontoksen kuningaskunnan yksi tärkeimmistä kaupungeista Comana Pontica sijaitsi noin 8 kilometriä kaakkoon nykyisestä Tokatista. Tokatin nimen alkuperästä on useampia eri tarinoita. Yhden version mukaan nimi on johdettu keisari Theodosius II:n äidin Aelia Eudoxian armeniankielisestä nimestä. Nykyinen kaupunki on kuitenkin kehittynyt vasta turkkilaisten valloittajien saavuttua alueelle. Kaupunki rakentui laaksoon paikalle olleen linnan viereen. Kaupungista tuli danišmendien keskus ja sen ensimmäisen moskeijan rakennutti Danišmend Gazi vuonna 1074. Ajan kanssa kaupunkiin valmistui muita merkittäviä rakennuksia, kuten nykyisin museona toimiva Gök Medrese ja Yeşil Irmak-joen yli kulkeva kivinen kaarisilta. Bayezid II liitti alueen Osmanien valtakuntaan vuonna 1392. Vuonna 1455 kaupungissa sanottiin olevan 2 888 perhettä ja heistä noin kolmannes oli kristittyjä. Ak Koyunlu-hallitsija Uzun Hazan hävitti kaupungin vuonna 1471, mutta se toipui seuraavien vuosisatojen aikana. Ali paššan moskeija valmistui 1572 ja kaupungin suurmoskeija rakennettiin uudelleen vuonna 1679. Tokatista oli tullut tärkeä kaupan keskus karavaanireitillä Istanbulista kohti Persiaa. Muita reittejä kulki pohjoiseen Sinopin satamaan ja lounaaseen Izmiriin. Tokat alkoi taantua 1800-luvulla. Kehitys oli osaltaan osa valtakunnan yleistä kehitystä, mutta siihen vaikutti myös maanjäristys vuonna 1825. Vuonna 1883 siitä tuli kuitenkin uuden sancakin hallinnollinen keskus. ==Talous== Tokat tunnetaan etenkin kupariesineiden tuotannosta. Paikallisen teollisuuden muita tuotteita ovat esimerkiksi nahka sokeri. Sokerijuurikasta, sekä tupakkaa ja viljaa viljellään ympäröivällä seudulla. Lähistöllä on myös esiintymiä ruskohiiltä, antimonia ja marmoria. ==Väestö== Tokatin asukasluku oli vuonna 2013 arviolta 132 437\. Vuonna 2000 asukasluku oli 113 100. ==Lähteet== == Aiheesta muualla == Luokka:Turkin kaupungit Luokka:Tokatin maakunta
Dexterin pimeät unet

Dexterin pimeät unet (Darkly Dreaming Dexter) on yhdysvaltalaisen Jeff Lindsayn vuonna 2004 julkaistu rikosromaani. Suomeksi teos ilmestyi vuonna 2005. Televisiosarja Dexterin ensimmäisen tuotantokauden tapahtumat pohjautuvat Dexterin pimeisiin uniin. Jatko-osa, Dexterin kolkko kutsumus, ilmestyi vuonna 2005. ==Juoni== Romaanin päähenkilö, Dexter Morgan, on nuori mies, joka työskentelee Miamin poliisilaitoksella veriroiskeanalysoijana. Työaikansa ulkopuolella hän sarjamurhaa ihmisiä tietyn periaatteen mukaan; hän murhaa ainoastaan sellaisia ihmisiä, jotka ovat onnistuneet välttämään rangaistuksensa tekemistään tapoista. Dexteriltä puuttuu normaalien ihmisten tunne-elämä, mutta hän on opetellut käyttäytymään mahdollisimman normaalisti muiden ihmisten parissa. Ainoastaan hänen kuollut ottoisänsä, Harry Morgan, oli perillä Dexterin todellisesta luonteesta ja tämän nuoruusiällä kasvaneesta tappamishalusta. Harry opetti Dexterin kanavoimaan tappamishalunsa oikein ja peittämään jälkensä. Dexterillä on sisäinen ääni, "Synkkä Kyytiläinen", joka patistelee Dexteriä tappamaan silloin tällöin. Aina kun Dexterin on hoitanut tappamisen kunnolla, sisäinen ääni pysyy hiljaisen tyytyväisenä palatakseen myöhemmin uudestaan vaatimaan uusia uhreja. Dexter onnistuu elämään kaksoiselämäänsä melko onnistuneesti vuosia, kunnes Miamin kaduille ilmestyy etevä, ilotyttöjä surmaava sarjamurhaaja, joka lähettää haltioituneelle Dexterille erilaisia viestejä. Samaan aikaan Dexterin sisar, Deborah Morgan, haluaa vimmatusti saada kiinni sarjamurhaajan, sillä se olisi hänen mahdollisuutensa saada siirto siveyspoliisista henkirikosten puolelle. Deborah pyytää veljeään auttamaan ja Dexter joutuu sisäisesti ahtaalle. Toisaalta hän haluaisi auttaa sisartaan, mutta toisaalta ihailla "kollegansa" taidolla tehtyjä murhia. ==Aiheesta muualla== *Sarjamurhaaja sankarina Luokka:Yhdysvaltalaiset rikosromaanit Luokka:Vuoden 2004 kirjat
Chubutin maakunta

Chubutin maakunta (, ) on maakunta eteläisessä Argentiinassa. Maakunnan pinta- ala on 224 686 km². Maakunnan asukasluku oli 413 237 vuonna 2001. Sen pääkaupunki on Rawson. Chubutiin muutti tuhansia walesilaisia siirtolaisia vuosina 1865–1912. Maakunnassa on yhä walesilaisyhteisö. == Lähteet == == Aiheesta muualla == *
BAR 007

BAR 007 oli brittiläisen Geoff Willisin suunnittelema Formula 1 -auto, jolla BAR -talli kilpaili kaudella 2005. Autoa ajoivat brittiläinen Jenson Button, japanilainen Takuma Satō ja yhden kilpailun ajan brittiläinen Anthony Davidson. Autossa oli Hondan moottori, Michelinin renkaat, Carbonen jarrut ja se käytti Nissekin poltto- ja Elfin voiteluainetta. Kausi alkoi heikosti, ja kolme ensimmäistä kilpailua menivät ilman pisteitä. San Marinon GP:ssä Button oli kolmas ja Satō viides, mutta molemmat hylättiin, koska talli oli huijannut kisajärjestäjiä tyhjentäessään polttoainetankkia ja autot olivat alipainoisia. Lisäksi talli sai kahden kilpailun ajokiellon. Button ajoi yhden paalupaikan ja nousi kahdesti palkintokorokkeelle. Satō sen sijaan sai kerätyksi vain yhden pisteen. Kauden päätyttyä autolla oli kerätty 38 pistettä, mitkä oikeuttivat kuudenteen sijaan valmistajien MM-sarjassa. BAR 007 jäi tallin viimeiseksi autoksi. Lokakuussa Hondan ostettua koko tallin, se siirtyi kilpailemaan Hondan nimellä kaudesta 2006 alkaen.BAR siirtyy kokonaan Hondan formulatalliksi == Formula 1 -tulokset == Kausi Talli Moottori Renkaat Nro Kuljettajat 1 2 3 4 5 6 7 8 9 10 11 12 13 14 15 16 17 18 19 Pisteet Sijoitus BAR Honda AUS MAL BHR SMR ESP MON EUR CAN USA FRA GBR GER HUN TUR ITA BEL BRA JPN CHN 38 6. 3 Jenson Button 11 Kesk. Kesk. DSQ EX EX 10 Kesk. DNS 4 5 3 5 5 8 3 7 5 8 4 Takuma Satō 14 PO Kesk. DSQ EX EX 12 Kesk. DNS 11 16 12 8 9 16 Kesk. 10 DSQ Kesk. Anthony Davidson Kesk. == Lähteet == == Aiheesta muualla == Luokka:Formula 1 -kausi 2005 Luokka:BAR:n Formula 1 -autot
Şırnak

Şırnak on kaupunki kaakkois-Turkissa lähellä Irakin ja Syyrian rajaa. Se on Şırnakin maakunnan pääkaupunki. Kaupungin asukasluku on noin 70 000\. Şırnakin alue on pääosin kurdien asuttamaa, ja kaupunki on kärsinyt pahoin PKK:n ja hallituksen välisissä yhteenotoissa. == Lähteet == Luokka:Turkin kaupungit Luokka:Şırnakin maakunta
Counter-Strike 2D

Counter-Strike 2D on Unreal Softwaren kehittämä 2D-versio Valve Corporationin eteenpäin kehittämästä Counter-Strike -pelistä. Kyseessä on täysin julkaisu. Counter-Strike 2D sisältää verkkopelin ja tekoälyvastustajat offline- pelaamista varten. Lisäksi oman kartan ja tehtävän teko on mahdollista. == Aiheesta muualla == * Unreal Softwaren verkkosivu * Virallinen verkkosivu Luokka:Ensimmäisen persoonan ammuntapelit
Kristiina Wallin

Kristiina Marianne Wallin (s. 14. syyskuuta 1971 Kankaanpää) on suomalainen runoilija, kirjailija, kirjansitoja ja pedagogi. Hän on julkaissut runokokoelmia, romaanin, kuunnelmia ja taiteilijakirjojahttp://www.lukukeskus.fi/lehdet/kiiltomato_net/kristiina_wallin.html?sid=e50cd61... sekä tehnyt useita poikkitaiteellisia projekteja. Wallinin esikoisrunokokoelma Kengitetyn eläimen jäljet (2005) oli ehdolla Tanssiva karhu -runopalkinnon saajaksi. Toinen kokoelma Murtuneista luista (2007) oli ehdolla Runeberg- palkinnon ja Einari Vuorela -runopalkinnon saajaksi. Kokoelma Valon paino (2016) oli niin ikään Einari Vuorela -palkintoehdokkaana ja sai Tampereen kaupungin kirjallisuuspalkinnon. Kokoelma Meduusameri (2020) oli Runeberg- palkintoehdokkaana ja se sai Tampereen kaupungin kirjallisuuspalkinnon. Koulutukseltaan Wallin on filosofian maisteri Jyväskylän yliopistosta pääaineenaan kotimainen kirjallisuus. Hän on opiskellut myös kirjansitojaksi Tyrvään käsi- ja taideteollisuusoppilaitoksessa. Kirjailijan uran ohella Wallin on työskennellyt muun muassa äidinkielen ja kirjallisuuden sekä sanataiteen opettajana. Hän on naimisissa kirjailija-sanataidepedagogi Jyrki Vainosen kanssa ja asuu Ylöjärvellä. ==Tuotanto== * Kengitetyn eläimen jäljet (2005) Tammi (runokokoelma) * Murtuneista luista (2007) Tammi (runokokoelma) * Jalankantama (2009) Tammi (runokokoelma) * Kaikki metrit ja puut (2012) Tammi (runokokoelma) * Valon paino (2016) Tammi (runokokoelma) *Puutarhakirjeitä (2018) Atena (kaunokirjallinen kirjeteos yhdessä runoilija Hannimari Heinon kanssa) *Meduusameri (2020) Tammi (runokokoelma) *Matkakirjeitä (2020) Atena (kaunokirjallinen kirjeteos yhdessä Hannimari Heinon kanssa) *Vaikeampaa on olla näkemättä unia (2021) S&S; (romaani) *Ilmaan uurtuva (2024) Tammi (runokokoelma) == Lähteet == == Aiheesta muualla == * Kristiina Wallinin kotisivut Luokka:Suomalaiset runoilijat Luokka:Suomalaiset kirjailijat Luokka:Kirjansitojat Luokka:Vuonna 1971 syntyneet Luokka:Elävät henkilöt
Tero Tiittanen

Tero Tiittanen (s. 1978 Joroinen) on suomalainen näyttelijä, joka on tunnettu Sergei Kuulan roolista saippuasarjassa Salatut elämät. Tiittanen on esiintynyt myös pienissä rooleissa muun muassa elokuvissa 8 päivää ensi-iltaan ja V2 – Jäätynyt enkeli sekä televisiosarjoissa Tukka auki, Keisari Aarnio ja Helppo elämä. Näyttelijän töiden ohella Tiittanen on toiminut panelistina Penkinlämmittäjät-ohjelmassa, ja hän juontaa elokuva- ja televisioaiheista Karonkkapuheita-podcastia yhdessä ystävänsä roolittaja Jantsu Puumalaisen kanssa. Tiittaselta ilmestyi vuonna 2020 esikoiskirja Miten täältä pääsee pois. Lisäksi hän on toiminut radiojuontajana Radio Nostalgiassa. Vuonna 2000 Tiittanen kävi vuoden mittaisen kansanopiston näyttelijäkurssin Pieksämäellä. ==Filmografia== ===Elokuvat=== Vuosi Elokuva Rooli 2007 V2 – Jäätynyt enkeli teatterinuori 2008 8 päivää ensi-iltaan mies onnettomuusautossa 2012 Nightmare – painajainen merellä Sergei Kuula 2013 Pystyssä Joohan 2014 Nightmare 2 – Painajainen jatkuu Sergei Kuula ===Televisio- ja nettisarjat=== Vuosi Sarja Rooli Helppo elämä 2008 Tukka auki Muukalaisia 1808–2008 Maleena asiakas autokorjaamolla 2008, 2011, 2012–2017, 2018, 2019 Salatut elämät Sergei Kuula 2016 Pihlajakadun tuhmat tädit 2017 Putous 2018 Keisari Aarnio lähde uimahallissa Kummeli esittää: Kontio & Parmas mies ravintolassa 2019 Roba Vellu Hyytiäinen 2020 Pihlajasatu Sergei Kuula 2022 Parlamentti Juho ==Lähteet== ==Aiheesta muualla== * * Luokka:Näyttelijätyngät Luokka:Suomalaiset näyttelijät Luokka:Suomalaiset somevaikuttajat Luokka:Podcast-juontajat Luokka:Vuonna 1978 syntyneet Luokka:Elävät henkilöt
Lust, Caution

Lust, Caution (Se jie) on vuonna 2007 julkaistu Ang Leen ohjaama yhteistuotantoelokuva. Amerikkalais-kiinalais-taiwanilais-hongkongilainen tuotanto on vakoilukertomus, jonka juonenkäänteet tapahtuvat Kiinassa toisen maailmansodan aikana. Elokuva palkittiin Venetsian elokuvajuhlilla Kultaisella leijonalla, ja se on ollut ehdolla myös Golden Globe -palkinnon saajaksi. Ang Lee teki jälleen yhteistyötä Hiipivä tiikeri, piilotettu lohikäärme -elokuvan kirjoittajien ja tuottajien kanssa.http://www.finnkino.fi/movie/2069 ==Lähteet== == Aiheesta muualla == * Luokka:Kiinalaiset elokuvat Luokka:Taiwanilaiset elokuvat Luokka:Ang Leen ohjaamat elokuvat Luokka:Kultainen leijona -palkitut elokuvat Luokka:Toiseen maailmansotaan pohjautuvat elokuvat Luokka:Eroottiset elokuvat Luokka:Vuoden 2007 yhdysvaltalaiset elokuvat
Simo Eerikäinen

Simo Eerikäinen (s. 19. syyskuuta 1969) on suomalainen uransa lopettanut pesäpalloilija. Hän piti pitkään hallussaan Superpesiksen kaikkien aikojen lyöjätilaston ykköstilaa. Eerikäinen on edustanut suurimman osan urastaan Hyvinkään Tahkoa. Vuonna 1998 hän pelasi Kaisaniemen Tiikereissä ja vuosina 2002–2004 Kinnarin Pesiksessä. Kauden 2007 hän aloitti pelaamalla Ykköspesistä Riihimäellä mutta palasi kesällä Hyvinkäälle ja voitti kauden päätteeksi uransa ensimmäisen Suomen mestaruuden joukkueen voitettua finaalisarjassa Sotkamon Jymyn. Lisäksi hän on voittanut kuusi hopeaa ja pronssia. Eerikäinen oli kaikkien aikojen lyöjätilastossa pitkään ykkönen ja rikkoi ensimmäisenä pelaajana tuhannen runkosarjajuoksun rajan 16. heinäkuuta 2009 pelatussa ottelussa Kuopio–Hyvinkää. Kaikkiaan hän löi urallaan 1037 (62+975) juoksua. Heinäkuussa 2013 Sami Joukainen ohitti hänet tässä tilastossa. Eerikäinen oli vuoden lyöjäkuningas vuosina 1993, 1994, 1995 ja 2000. Hän on pelannut Itä–Länsi-ottelussa kuusi kertaa. Vuoden pelaajaksi hänet valittiin 2007. Eerikäinen on voittanut tehopistetilaston viidesti. Oman yhden pelin ennätyksensä, 14 kotiutusta, hän löi ottelussa Siilinjärveä vastaan 11. heinäkuuta 1993. Kaudelle 2012, Eerikäinen yritti paluuta Superpesis-kentille ja tekikin sopimuksen Hyvinkään Tahkoon. Harjoitusotteluiden jälkeen kuitenkin ilmoitettiin, ettei Eerikäinen pelaisi Tahkon joukkueessa tulevalla kaudella. Syiksi mainittiin muun muassa riittämättömän lyhyt harjoittelujakso pelikunnon puutteeseen nähden. Loppukaudesta 2012 Eerikäinen palasi Tahkon joukkueeseen lyöjäjokeriksi vierasotteluun Joensuuta vastaan Timo Rantatorikan loukkaannuttua. == Saavutukset == === Pelaajana === * 1 SM-kulta: 2007 * 6 SM- hopeaa: 1992, 1994, 1996, 1998, 1999, 2003 * 1 SM-pronssi: 1990 * 6 Itä-Länsi- ottelua: 1993, 1995, 1997, 1998, 2000, 2001 * Superpesiksen lyöjäkuningas (4): 1993, 1994, 1995, 2000 * Vuoden pesäpalloilija: 2007 http://www.pesis.fi/pesapalloliitto/historia/parhaat-pelaajat- kausittain/vuoden-pesapalloilijat/ * Vuoden jokeri (2): 1994, 2007 http://www.pesis.fi/pesapalloliitto/historia/parhaat-pelaajat- kausittain/vuoden_jokerit/ * Superpesiksen kuukauden pelaaja: heinäkuu 2009 http://www.pesis.fi/pesapalloliitto/historia/pelaajatilastot/kuukauden_pelaajat/ * Kultainen maila (2): 1999, 2000 http://www.pesis.fi/pesapalloliitto/historia/parhaat-pelaajat- kausittain/pelaajien_valinnat/ == Lähteet == * Eerikäisen profiili Hyvinkään Tahkon kotisivuilla ===Viitteet=== Luokka:Suomalaiset pesäpalloilijat Luokka:Vuonna 1969 syntyneet Luokka:Elävät henkilöt
Liskon laki

__NOTOC__ Liskon laki on suomalaisen Kari Peitsamon Skootteri -yhtyeen kolmastoista studioalbumi. Se julkaistiin 4. kesäkuuta 2008. Albumin on tuottanut Risto Ylihärsilä, joka vierailee albumilla myös soittajana.http://www.pop- lehti.fi/popkauppa/upload/index.php?act=viewProd&productId;=145 == Kappaleet == # # # # # # # # # # # # == Kokoonpano == * Kari Peitsamo – laulu, kitara * Pantse Haapio – basso * Paavo Salo – rummut * Risto Ylihärsilä – koskettimet == Arvostelut == * Rumba: positiivinenRumba: Levyarvio * Soundi: Soundi: Levyarvio == Lähteet == Luokka:Kari Peitsamon albumit Luokka:Vuoden 2008 albumit
Sergei Vohmjanin

Sergei Vohmjanin (s. 4. lokakuuta 1982 Temirtau) on kazakstanilainen pistooliampuja. Sergei Vohmjanin saavutti MM-kilpailuista Lahdesta 2002 joukkuemaailmanmestaruuden ja henkilökohtaisen pronssin 25 m urheulupistoolissa, sekä 25 m vakiopistoolissa joukkuehopeaa. ==Lähteet== *Profiili ISSF Newssissä *ISSF:n tietokanta Luokka:Kazakstanilaiset ampujat
Ching Siu-tung

Ching Siu-tung (程小東, tunnetaan myös nimellä Tony Ching Siu-tung) (1953-) on hongkongilainen elokuvaohjaaja ja toimintakoreografikko. Hän aloitti filmiuransa näyttelemisellä 1960- ja 1970-luvuilla ja sen jälkeen hän on ohjannut yli 20 elokuvaa, muun muassa Pedon kehto (Belly of the Beast) vuodelta 2003 ja An Empress and the Warriors vuodelta 2008. Vuonna 2002 Hong Kong Film Awards palkitsi hänet parhaana taistelukoreograafikkona. == Aiheesta muualla == * * Kung Fu Cinema Luokka:Hongkongilaiset elokuvatuottajat Luokka:Vuonna 1953 syntyneet Luokka:Elävät henkilöt
Arthur Schwartz

Arthur Schwartz (25. marraskuuta 1900 New York – 3. syyskuuta 1984 Kintnersville, Pennsylvania) oli yhdysvaltalainen säveltäjä. Hänen tuotantoonsa kuuluu useita Broadway-musikaaleja ja ikivihreitä lauluja. Sanoittajana toimi monesti Howard Dietz. Schwartz kelpuutettiin vuonna 1972 Songwriters Hall of Fameen. Hänen poikansa Jonathan on radiopersoona. == Lähteet == Luokka:Yhdysvaltalaiset säveltäjät Luokka:Vuonna 1900 syntyneet Luokka:Vuonna 1984 kuolleet Luokka:Songwriters Hall of Fame
Christoph Schmid

Christoph Schmid (s. 5. elokuuta 1982 Zug) on sveitsiläinen pistooliampuja. Christoph Schmid saavutti MM-kilpailuissa Lahdessa 2002 poikien sarjassa 50 m pistoolissa henkilökohtaista hopeaa ja joukkuepronssia. Hän oli myös lähellä sijoittua mitaleille 10 m ilmapistoolissa, mutta Schmid jäi niukasti neljänneksi. Schmid oli olympialaisissa Pekingissä 2008 33. 10 m ilmapistoolissa tuloksella 573, jääden kahdeksan pistettä finaalipaikasta, ja 39. 50 m pistoolissa tuloksella 542, jääden 17 pisteen päähän finaalista. ==Lähteet== * * * * Luokka:Sveitsiläiset ampujat Luokka:Vuonna 1982 syntyneet Luokka:Elävät henkilöt
Howard Dietz

Howard Dietz (8. syyskuuta 1896 – 30. heinäkuuta 1983) oli yhdysvaltalainen sanoittaja. Hän loi useita teoksia yhteistyössä musikaalisäveltäjä Arthur Schwartzin kanssa. Dietz kelpuutettiin vuonna 1972 Schwartzin kanssa Songwriters Hall of Fameen. == Lähteet == Luokka:Yhdysvaltalaiset säveltäjät Luokka:Vuonna 1896 syntyneet Luokka:Vuonna 1983 kuolleet Luokka:Songwriters Hall of Fame
Markku Kiimalainen

Markku Kalevi Kiimalainen (s. 8. lokakuuta 1955 Oulu) on entinen suomalainen jääkiekkoilija. Urallaan hän edusti ainoastaan Oulun Kärppiä, jonka kapteenina hän 80-luvulla toimi, kaikkiaan neljällä pelikaudella (vuosina 1983–1987). Pelipaikaltaan hän oli vasen laitahyökkääjä. Kiimalainen tunnettiin 1970- ja 1980-lukujen maalitykkinä. Hän pelasi ensimmäiset pelinsä aikuisten sarjoissa kaudella 1974–1975. Hän lopetti uransa vuonna 1992. Hän on pelannut 390 SM- liigaottelua tehoin 159+165=324. Hän teki enemmän maaleja kuin syöttöjä kuudella kaudella. Kiimalainen voitti urallaan SM-liigassa kultaa, hopeaa ja 4 pronssia. Kiimalaisella on 89 maaottelua saldolla 18+17=35. Suomea hän edusti arvokisoissa kolme kertaa: Lake Placidin olympiakisat 1980, Ruotsin MM-kisat 1981 ja Kanada-cup 1981. Peliuransa jälkeen hän oli Kärppien valmennusryhmässä A-nuorissa ja I-divisioonassa. Kiimalainen oli kauden 1977–1978 SM-liigan paras tulokas. Tällöin hän teki 36 SM-liigaottelussa tehot 31+15=46. Samalla kaudella hän voitti maalipörssin. Yle Oulu ilmoitti 18. lokakuuta 2016, että Kiimalaisen pelaajanumero 15 tullaan jäädyttämään. Numeron jäädytysseremonia tapahtui 19. marraskuuta, jolloin Raksilan jäähallissa pelattiin ottelu Kärpät- KooKoo. Järjestyksessä jäädyttäminen oli seuran kolmas. Aiemmat kaksi jäädytettyä pelipaitaa ovat 10 Reijo Ruotsalainen ja 24 Jari Viuhkola. Pelaajan ja valmentajan uransa jälkeen Markku Kiimalainen opiskeli puutarhurin ammattiin, jossa hän on toiminut Oulun kaupungin palveluksessa.Kulju, 2003: s.90 ==Lähteet== *http://www.eliteprospects.com/player.php?player=85700 *http://www.oulunkarpat.fi/uutiset/2016/10/18/karpat-jaadyttaa-markku- kiimalaisen-pelinumeron *Kulju, Mika: Kärpät - Pohjoisen Kiekkoihme. Avanti Broadcasting, 2003. ISBN 952-5517-00-4. (s. 90) == Aiheesta muualla == *Markku Kiimalainen Hockeydatabasessa *http://www.quanthockey.com/hockey- stats/fi/profile.php?player=13016 Luokka:Suomalaiset jääkiekkoilijat Luokka:Aarne Honkavaara -palkinnon voittajat Luokka:Jarmo Wasaman muistopalkinnon voittajat Luokka:Vuonna 1955 syntyneet Luokka:Elävät henkilöt
Iso pitkä

__NOTOC__ Iso pitkä on Aarne Tenkasen esikoisalbumi, joka julkaistiin vuonna 1996. Kappaleet sanoitti, sävelsi ja sovitti Gösta Sundqvist salanimillä Pentti Jormanainen ja L. Samarialainen. Albumi nousi Suomen virallisen listan sijalle 32 ja pysyi listalla yhteensä kolme viikkoa. Albumin tunnetuimmaksi kappaleeksi nousi ”Hemaisevan seksikäs pörröpää”, joka ilmestyi singlenä jo vuonna 1995.Discogs: Aarne Tenkanen & Tempuntekijät – Hemaisevan seksikäs pörröpää (CD, Maxi-Single) Kappale nousi Suomen virallisen singlelistan toiselle sijalle. Albumilla on myös Aarne Tenkasen versioima ”Sinisilmä, mansikkasuu”, jolla Leevi and the Leavings osallistui euroviisukarsintoihin 1981. Kappale ei saanut mainittavaa menestystä, eikä yhtye sitä sittemminkään levyttänyt.Luoto, Santtu, 2004, s. 39–41 == Kappaleet == # # # # # # # # # # # # # # # # == Lähteet == * === Viitteet === == Aiheesta muualla == * Iso pitkä discogs.com -sivustolla Luokka:Vuoden 1996 esikoisalbumit Luokka:Aarne Tenkasen albumit
Seikkailija (albumi)

Seikkailija on Finlandersin järjestyksessä 18. albumi, joka julkaistiin vuonna 2005. Seikkailija myi platinaa vuonna 2007 ja samalla siitä tuli yhtyeen ensimmäinen platinalevy. ==Kappaleet== #Seikkailija (Säv. A. Hartelin, san. J. Toiviainen, sov. A. Toivonen/A.Hartelin ) - 4'14 #En (Säv./san. K. Ranta, sov. A. Toivonen ) - 3'17 #Toivotaan, toivotaan (Che sarà) (Säv. J. Fontana ja J. Pes, san. P. Reponen, sov. A. Toivonen ) - 4'47 #Kirkastat mun taivaan (Säv. A. Hartelin, san. J. Nikkinen, sov. A. Hartelin) - 3'20 #Oikeesti (Säv. K. Ranta, san. S. Svärd, sov. A. Hartelin) - 4'12 #Pikku prinsessa (Säv./san. O. Leppänen, sov. V. Mäki ja J. Eriksson) - 3'55 #Kanssas aamu kauniimmalta näyttää (I Wanna Wake Up with You) (Säv. B. Peters, san. tuntematon, sov. V. Mäki ja A. Hartelin) - 4'05 #Säädyllinen mies (Säv./sov. A. Toivonen, san. S. Svärd) - 3'22 #Päivä kahden ihmisen (Säv./san. K. Kuivalainen, sov. Finlanders) - 3'16 #Särkyneiden sydänten pöytä (Säv./san. O. Leppänen, sov. L. Paasikko) - 3'31 #Herttakuningatar (Queen of Hearts) (Säv. H. Devito, san. J. Lammela, sov. T. Pelander) - 3'37 #Maalaismaisema (Country Comfort) (Säv. Elton John, san. J. Virtanen, sov. Finlanders) - 3'36 #Ei ole tarkoitettu niin (Säv./san. O. Leppänen, sov. L. Paasikko) - 4'26 * Sisältää myös videon kappaleesta "Enemmän kuin milloinkaan" ==Tekijät== ===Yhtyeen kokoonpano levyllä=== *Aarne Hartelin: basso, laulu *Jussi Lammela: rummut, laulu *Kari Lehtomäki: puhaltimet, laulu *Lasse Paasikko: puhaltimet, haitari *Timo Pelander: kitarat, laulu *Aku Toivonen: koskettimet, laulu ===Muut=== *äänitykset ja miksaukset: MTG/Vekke Mäki, Jussi Eriksson ja Aku Toivonen *kitaroiden äänitys: Timo Pelander *masterointi: Vekke Mäki *kannen kuvat: Studio Harri Hinkka *layout: Jussi Eriksson *tuotanto: Finlanders Productions Oy ==Lähteet== ===Viitteet=== Luokka:Finlandersin albumit Luokka:Vuoden 2005 albumit
Kasperi Nordman

Kasperi Nordman on suomalainen näyttelijä, tanssija ja käsikirjoittaja, joka on näytellyt Salatuissa elämissä vuosina 2006–2007. Hän esitti sarjassa Antero Voimaa. Nordman on esiintynyt myös elokuvassa Tali-Ihantala 1944 ja sarjassa Äiti ja Seija. Hän on näytellyt myös Suomen Kansallisteatterissa, Oulun kaupunginteatterissa, sekä teatteri Quo Vadiksessa. Kasperi Nordman on perustanut puolisonsa Nina Mamian kanssa Mamia Company -nimisen nykytanssiteatterin.https://www.youtube.com/watch?v=x2w-9m5stZs == Lähteet == == Aiheesta muualla == * Luokka:Suomalaiset näyttelijät Luokka:Elävät henkilöt Luokka:Syntymävuosi puuttuu
Aino Forss

Aino Johanna Forss (o.s. Kaukovaara) on kuvitteellinen henkilö suomalaisessa saippuasarjassa Salatut elämät. Hahmo nähtiin sarjassa ensimmäisen kerran lapsena vuosina 2008–2010 Janna Ilmasen esittämänä. Hahmo palasi sarjaan aikuisena vuonna 2018 Jasmin Voutilaisen esittämänä. Joulukuusta 2021 helmikuuhun 2022 Jessica Öystilä esitti hahmoa Jasmin Voutilaisen jouduttua jäämään sairauslomalle sarjan kuvauksista. Jasmin palasi rooliinsa mutta hyvin pian Öystilä otti rooliin haltuun toistamiseen ja tämä nähtiin sarjassa huhtikuussa 2022. Voutilainen palasi jälleen hetkellisesti näyttelemään Ainoa, kunnes näyttelijä jäi kolmannen kerran sairauslomalle alkuvuodesta 2022. Tällä kertaa Ainoa tuli sijaistamaan Öystilän sijaan Laura Allonen, ja hänet nähtiin sarjassa ensimmäisen kerran toukokuussa 2022, kunnes Voutilainen palasi sarjaan elokuussa. Voutilainen jätti sarjan lokakuussa 2022, jolloin Aino lähti Pihlajakadulta Kaliforniaan, Cindy Rintalan luo. Aino palasi sarjaan keväällä 2023 Tiia Weckströmin esittämänä. Voutilaisen esittämänä hahmo on esiintynyt myös Nightmare 2 – Painajainen jatkuu -elokuvassa (2014) ja spin- off-sarjassa Satula (2015). ==Yleistä== ===Perhe=== Ainon vanhemmat ovat Panu ja Iiris Kaukovaara. Hänellä on kaksosveli Otto ja isoveli Sampo. Aino oli lapsena katkera äitinsä Iiriksen katoamisen vuoksi, ja hän pitikin äitiään pitkään petturina. Iiriksen poissaollessa Aino piti Panun uutta vaimoa, Veera Puolakkaa äitinään. Veeran Peppi-tyttärestä tuli samalla hänelle kuin sisko. Iiriksen paluu takaisin Kaukovaarojen elämään aiheutti pitkään kitkaa perheen sisällä, mutta lopulta myös Aino antoi äidilleen anteeksi. Myös Panu ja Iiris palasivat hetkeksi takaisin yhteen. Panun ja Iiriksen riitaisan eron ja huoltajuuskiistan päätteeksi Aino, Panu, Otto ja Sampo muuttivat takaisin entiseen kotikaupunkiinsa Lahteen Iiriksen palatessa Pariisiin. ===Työelämä=== Aikuisena Helsinkiin palattuaan Aino työskenteli ensin Ismo Laitelan Delismo- kaupassa ja sitten tarjoilijana Moose-kahvilassa. Sittemmin hän on toiminut Mustavaara-yhtiössä sihteerinä. Aino omisti Mustavaara-yhtiöiden osakkeita, mutta lahjoitti osakkeet Aki Nikkiselle. == Suhteet == === Perhesuhteet=== * Panu Kaukovaara: isä * Iiris Kaukovaara: äiti * Otto Kaukovaara: kaksoisveli * Sampo Kaukovaara: isoveli * Peppi Puolakka: entinen siskopuoli *Ukko: veljenpoika (vain spin-off-elokuvassa Nightmare 2: painajainen jatkuu, ei runkosarjassa) === Rakkaussuhteet === * Janne Haukkala: yhden illan juttu * Samuli Palokoski: seurustelusuhde, päättynyt * Noel Axelsson: seurustelusuhde, päättyi Noelin jätettyä hänet Elina Taalasmaan vuoksi * Jere Sievinen: entinen kihlattu * Tomi Laiho: entinen ihastus * Joonatan Sievinen: suhde päättynyt * Valtter Forss: avioliitto, päättyi Valtterin kuolemaan * Miki Kajander: suudelleet kahdesti: ensin Ainon ja heti perään Mikin aloitteesta, päättynyt === Ystävyyssuhteet === * Aki Nikkinen: ystävä ja pomo * Henrik Ekholm: työkaveri, joka auttoi Ainoa kostamaan Danielalle. * Cindy Rintala: hyvä ystävä, olivat aluksi vihamiehiä, sittemmin sopineet välinsä == Lähteet == Luokka:Salatut elämät -hahmot
Mirva Kuivalainen

Mirva Kuivalainen (s. 7. lokakuuta 1977) on suomalainen näyttelijä. Kuivalainen opiskeli Teatterikorkeakoulussa 1999–2003 ja valmistui teatteritaiteen maisteriksi. Hän on työskennellyt 2000-vuosikymmenellä Kuopion kaupunginteatterissa ja 2010-luvulla ensin Savonlinnan ja sitten Joensuun kaupunginteatterissa. Häntä on nähty myös Kouvolan Teatterissa, Teatteri Avoimissa Ovissa, musiikkiteatteri Kapsäkissä Helsingissä ja uudelleen myös Kuopiossa. Kuivalainen näytteli Salatuissa elämissä Veera Puolakkaa vuosina 2007–2008 ja 2013. Hän on esiintynyt muutamissa muissakin televisiosarjoissa. Kuivalainen työskentelee myös laillistettuna urheiluhierojana ja joogaohjaajana. ==Lähteet== ==Aiheesta muualla== * * Luokka:Suomalaiset näyttelijät Luokka:Vuonna 1977 syntyneet Luokka:Elävät henkilöt
Kai Järvinen

Kai "Kaide" Järvinen (s. 1960 tai 1961) on suomalainen radiotoimittaja. Parhaiten hänet tunnetaan laulaja Aarne Tenkasena, jota hän on esittänyt 1990-luvun alusta lähtien. Järvinen tutustui Gösta Sundqvistiin vuonna 1985 jalkapallon parissa Johanneksen kentällä, Helsingissä. Molemmat harrastivat jalkapallon pelaamista. Järvisen radio-ura alkoi 1990-luvun alussa Gösta Sundqvistin Yleisradion Radiomafiaan tekemistä humoristisista radio- ohjelmista, joiden esiintyjäkaarti koostui Sundqvistin tuttavapiiristä. Sundqvist ja Järvinen loivat yhdessä radio-ohjelmien vakiohahmoksi muodostuneen Aarne Tenkasen. Järvinen oli alusta lähtien mukana lukuisissa radio-ohjelmissa kuten Aamusumpilla, Tietokoneenkorjauskurssi, Belgialaisia kirjaharvinaisuuksia, Koe-eläinpuisto ja Teinitalo. Tenkanen sai ennen pitkää myös oman nimikko-ohjelmansa, Tenkasen pohjat. Radio-ohjelmat loppuivat niitä käsikirjoittaneen Sundqvistin kuoltua vuonna 2003. Esiintyminen muhkeapulisonkisena "laulavana ratikkakuskina" Aarne Tenkasena alkoi vuonna 1995 läpimurtokappaleella "Hemaisevan seksikäs pörröpää". Tenkaselta on ilmestynyt kuusi studioalbumia ja kaksi kokoelmaa. Järvinen on tehnyt radio- ohjelmia myös omalla nimellään. Hän on juontanut muun muassa Radiomafian Radiopuhelin-nimistä ohjelmaa ja ollut mukana myös YleX:n Sporttikornerissa. 2000-luvun puolivälin tienoilla Tenkanen toimi Joensuun Jokipoikien viihdepäällikkönä ja teki paluun radiotoimittajana Radio Suomipopissa vuonna 2008. Hän juonsi keskiviikkoisin kanavalla Tohtori Tenkasen temppunurkka -nimistä ohjelmaa. 2010-luvulla hänellä oli myös Radio Suomipopilla Muistoja mummolasta -ohjelma. Yleisradio teki vuonna 2018 draaman Itkisitkö onnesta? Tarina Gösta Sundqvistista, jossa Järvistä esittää Leo Honkonen. == Lähteet == Luokka:Suomalaiset radiotoimittajat Luokka:Radiokoomikot Luokka:Syntymävuosi puuttuu Luokka:Elävät henkilöt Luokka:Suomalaiset laulajat Luokka:Suomalaiset näyttelijät
Vanessa Marcil

Vanessa Marcil (oik. Sally Vanessa Ortiz, s. 15. lokakuuta 1968 Indio, Kalifornia) on yhdysvaltalainen näyttelijä. Hän syntyi Peter Ortizin ja Particia Marcil Ortizin lapsena. Hän kasvoi Palm Desertissä. Hänellä on kaksi isosiskoa ja yksi vanhempi veli. Hän aloitti näyttelemisen 8-vuotiaana. Marcilin näyttelijänura sai pontta laulukilpailun voittamisesta. Hän saikin pian roolin tv-sarjasta General Hospital, jossa Marcil näytteli Brenda Barrettia. Hän teki filmidebyyttinsä vuonna 1996 elokuvassa The Rock – paluu helvettiin. Vuonna 1998 Marcil alkoi näytellä tv-sarjassa Beverly Hills 90210 Gina Kincaidia. Hän on näytellyt myös sarjassa Las Vegas. == Yksityiselämä == Vanessa Marcil oli naimisissa Corey Feldmanin kanssa vuosina 1989–1991. Hän tapasi Brian Austin Greenin Beverly Hills 90210 -kuvauksissa, jonka kanssa hän seurusteli pitkään ja heillä on lapsi nimeltä Kassius Lijah Marcil-Green, hän on saanut etunimensä Cassius Clayn (Mohammed Alin) mukaan. Hänet on valittu FHM:n maailman 100 seksikkäimmän naisen listalle vuonna 2006, sijalle 92. == Aiheesta muualla == * Luokka:Yhdysvaltalaiset näyttelijät Luokka:Vuonna 1968 syntyneet Luokka:Elävät henkilöt
William Bendix

pienoiskuva|William Bendix ja Sterling Holloway. William Bendix (14. tammikuuta 1906 New York – 14. joulukuuta 1964 Los Angeles) oli yhdysvaltalainen elokuvanäyttelijä. Bendix teki ensiesiintymisensä valkokankaalla vuonna 1942 George Stevensin ohjaamassa elokuvassa Tie miehen sydämeen. Samana vuonna valmistui myös John Farrow’n ohjaama elokuva Viimeiseen mieheen, josta Bendix oli ehdolla Oscar-palkinnon saajaksi parhaana sivuosan esittäjänä.Vuoden 1942 Oscar voittajat ja ehdokkaat. Filmsite.org. Bendixin tunnetuimpiin elokuvarooleihin kuuluu myös Gus Smithin rooli Alfred Hitchcockin Pelastusveneessä. Bendixin tunnetuin radiorooli oli Chester A. Riley komediasarjassa The Life of Riley vuosina 1944–1951. Samaa roolia hän esitti myös sarjan toisessa televisioversiossa 1953–1958. Ensimmäiseen vuoden 1949 versioon hän oli estynyt osallistumasta sopimussyistä, joten siinä roolin esitti Jackie Gleason.The Life of Riley museum.tv . Bendix kuoli keuhkokuumeeseen Los Angelesissa 58 vuoden ikäisenä. Hänellä on kaksi tähteä Hollywood Walk of Famella.Luettelo Hollywood Walk of Famen tähdistä == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Hollywood Walk of Fame Luokka:Yhdysvaltalaiset radionäyttelijät Luokka:Vuonna 1906 syntyneet Luokka:Vuonna 1964 kuolleet
Gabriele Bosisio

Gabriele Bosisio (s. 6. elokuuta 1980 Lecco, Italia) on italialainen maantiepyöräilijä. Hän aloitti ammattilaisuransa vuonna 2004 Tenax- joukkueessa, josta siirtyi vuoden 2008 alussa UCI Continental Circuits -tasolla kilpailleeseen LPR Brakes - Ballan -talliin. Bosisio voitti vuonna 2007 semiklassikko Giro del Lazion ennen Emanuele Sellaa. Seuraavana vuonna hän voitti Giro d'Oro -kilpailun. Italian ympäriajossa 2008 hän voitti mäkisessä maastossa ajetun seitsemännen etapin karattuaan muutaman ajajan kärkiryhmästä kahdeksan kilometriä ennen maalia. Myöhemmin samana vuonna hän voitti Brixia Tour -kilpailun kolmannen etapin. Kansainvälinen pyöräilyliitto UCI ilmoitti lokakuussa 2009, että Bosisio oli antanut EPOa sisältäneen dopingnäytteen kilpailun ulkopuolisessa testissä 2. syyskuuta 2009. Hänet asetettiin väliaikaiseen kilpailukieltoon. Kausilla 2012–2013 hän edusti Utensilnord-joukkuetta. == Lähteet == == Aiheesta muualla == *Gabriele Bosisio Trap-Friis -tietokannassa Luokka:Italialaiset maantiepyöräilijät Luokka:Vuonna 1980 syntyneet Luokka:Elävät henkilöt
CSS (täsmennyssivu)

CSS voi tarkoittaa ainakin seuraavia asioita: * Cascading Style Sheets, verkkosivuille tarkoitettu tyylimäärittely * Content Scrambling System, DVD- levyissä käytettyä salausmenetelmä * Counter-Strike: Source, CS:S, vuoden 2004 videopeli * Cansei de Ser Sexy, brasilialainen elektro-rockyhtye * Cross-site scripting, tietoturvahaavoittuvuus * Catalina Sky Survey, komeettoja ja asteroideja kartoittava tutkimushanke
Bart Sibrel

Bart Sibrel on yhdysvaltalainen elokuvantekijä, joka on tullut tunnetuksi väitteistään, joiden mukaan kuulennot olivat huijausta. Sibrel tuottanut pari elokuvaa aiheesta: vuonna 2001 A Funny Thing Happened on the Way to the Moon ja 2004 Astronauts Gone Wild. Sibrel on ahdistellut astronautteja kysymyksillään, vaatimmalla vuosien aikana moneen otteeseen toista ensimmäisellä kuulennolla ollutta astronautti Edwin ”Buzz” Aldrinia tunnustamaan huijauksen tai vannomaan käsi Raamatulla, että kävi Kuussa. Aldrin ei ole suostunut kumpaankaan ja on mm. lyönyt Sibreliä nyrkillä kasvoihin. == Lähteet == Luokka:Yhdysvaltalaiset salaliittoteoreetikot Luokka:Kuulentojen kiistäjät Luokka:Syntymävuosi puuttuu Luokka:Elävät henkilöt
Beauvais Oise U.C

Beauvais Oise U.C on ranskalainen lentopalloon erikoistunut ammattilaisjoukkue. Seura perustettiin vuonna 2003, ja sen kotipaikkana toimii Beauvaisin 60 000 asukkaan kaupunki Pohjois-Ranskassa. Seuran historian toistaiseksi merkittävin saavutus on Ranskan cupin mestaruus kaudelta 2007-2008. Joukkue pelaa kaudella 2008-2009 kotimaansa sarjojen lisäksi maailmanarvostetuimmassa seurajoukkuekilpailussa, Mestareiden liigassa. == Historia == Beauvais Oise U.C seuran perustettiin vuonna 2003 Beauvaisin 60 000 asukkaan kaupunkiin. Heti ensimmäisellä kaudellaan joukkue nousi Ranskan Pro B-liigasta Ranskan Pro A-liigaan. Ensimmäisellä kaudellaan Pro A-liigassa joukkue sijoittui neljäntoista joukkueen liigassa yhdenneksitoista. Seuraavalla kaudellaan pääsarjassa joukkue paransi sijoitustaan kahdella sijalla, ja oli näin yhdeksännellä sijallaan kauden päättyessä. Kaudella 2005-2006 joukkue oli paransi jälleen sijoitustaan, kun joukkue oli seitsemännellä sijalla. Sama sijoitus joukkueella oli edelleen kaudella 2006-2007. Kaudella 2007-2008 seura otti historiansa parhaimman sijoituksen Ranskan Pro A-liigassa, kun se oli runkosarjan viidennellä sijalla. Joukkue jäi vain neljä pistettä välieräpaikasta, jonka otti tällä kertaa Poitiers. Kauden aikana joukkue otti kuitenkin Ranskan Cupin-mestaruuden, joka toi joukkueelle kaudeksi 2008-2009 paikan maailmanarvostetuimpaan seurajoukkueiden kilpailuun, Mestareiden liigaan. == Saavutukset == * Ranskan Cup-mestaruus 2008 * 5. sija 2008 == Muuta == Suomalainen A-maajoukkue pelaaja Matti Oivanen pelaa Beuvaisin joukkueessa kaudella 2008-2009, kun hän allekirjoitti seuran kanssa yksivuotisen sopimuksen toukokuussa 2008. Muita suomalaispelaajia Beauvaisissa on nähty kaudella 2005-2006, kun Miika Heikkinen pelasi joukkueessa kauden verran. Muita suomalaispelaajia joukkueessa on ollut yleispelaaja Olli Kunnari joka esiintyi seurassa menestyksekkäästi kaudesta 2004 asti aina kauden 2006 loppuun saakka. == Lähteet == == Aiheesta muualla == * Viralliset kotisivut (ranskaksi) * Videoklippejä Luokka:Ranskalaiset lentopalloseurat Luokka:Vuonna 2003 perustetut urheiluseurat
Carl Björkman (elokuvakriitikko)

Carl Nils Gutaf Björkman (8. kesäkuuta 1901 – 25. heinäkuuta 1961) oli ruotsalainen elokuvakriitikko ja kustannuspäällikkö. Björkman valmistui filosofian lisensiaatiksi Uppsalan yliopstosta 1026. Björkman toimi kriitikkona Dagens Nyheterissä vuosina 1936–1938 ja uudestaan vuodesta 1946 alkaen.Björkman, Carl Svensk uppslagsbok, 2 uppl. 1947 palsta 4 Hän arvosteli erityisesti 1930-luvun ruotsalaisia komediaelokuvia. Björkman työskenteli kirjakustantamo Wahlström & Widstrandissa 1920-luvulla ja osti sen vuonna 1938 Martha Wahlströmiltä. Suomen-suhteidensa ansiosta hän sai yhtiölle julkaistavaksi muun muassa Elmer Diktoniuksen, Mika Waltarin, Väinö Linnan ja Jörn Donnerin kirjoja. Hän myös julkaisi nuorien kirjailijoiden, kuten Olof Lagercrantzin, Per Wästbergin ja Bo Grandienin tuotoksia.Wahlström & Widstrand Viitattu 11.12.2023 Björkman itsekin kirjoitti runoja nimillä Göran Falk ja Mats Fahlén.BBjörkman, Carl Libris. Viitattu 11.12.2023 Björkman arvosteli paljon Ingmar Bergmanin elokuvia ja yritti innokkaasti teilata hänen elokuvansa Viettelysten ilta. Kuultuaan radiosta Björkmanin kuolleen Bergman on kertonut tanssineensa riemusta. Björkman teki itsemurhan vuonna 1961. Hänen jälkeensä Dagens Nyheterin elokuva-arvostelijaksi tuli Jörn Donner. == Teokset == * Borgerlig livssyn : kritik och försvar (1932) * Om kravet på en ny svensk borgerlighet, poliittinen esitelmä (1934) *Göran Falk: Trädgårdens afton, runoja (1954) * Göran Falk: Härfågel, runoja (1955) * Göran Falk: Domaredans, runoja (1956) == Lähteet == Luokka:Ruotsalaiset kriitikot Luokka:Ruotsalaiset toimittajat Luokka:Ruotsalaiset kirjailijat Luokka:Elokuvakriitikot Luokka:Itsemurhan tehneet Luokka:Vuonna 1901 syntyneet Luokka:Vuonna 1961 kuolleet
Edward Heyman

Edward Heyman (14. maaliskuuta 1907 – 16. lokakuuta 1981) oli yhdysvaltalainen sanoittaja. Hänen tunnetuimpia kappaleistaan ovat jazzstandardi ”Body and Soul” vuodelta 1930 sekä vuoden 1945 elokuvaan Kohtalokkaat kirjeet kirjoitettu ”Love Letters”, joka oli ehdolla parhaan laulun Oscar-palkinnon saajaksi. Heymanilla on paikka Songwriters Hall of Famessa, jonne hänet hyväksyttiin vuonna 1975. == Lähteet == Luokka:Yhdysvaltalaiset sanoittajat Luokka:Vuonna 1907 syntyneet Luokka:Vuonna 1981 kuolleet Luokka:Songwriters Hall of Fame
Friedrich Theodor von Merckel

Friedrich Theodor von Merckel (4. marraskuuta 1775 Breslau – 10. huhtikuuta 1846 Breslau) oli saksalainen virkamies ja poliittinen vaikuttaja. Merckel toimi vuosina 1816–1820 ja 1825–1845 preussilaisen Sleesian provinssin () ylipresidenttinä (). Koulutukseltaan Merckel oli oikeustieteen tohtori. Luokka:Saksalaiset poliitikot Luokka:Vuonna 1775 syntyneet Luokka:Vuonna 1846 kuolleet
Moritz Haubold von Schönberg

Moritz Haubold von Schönberg (22. syyskuuta 1770 Geußnitz – 18. huhtikuuta 1860 Groß KrauschenSchlossarchiv.deVerwaltungsgesdhichte.de), todellinen salaneuvos, oli preussilaisten Sleesian ja Pommerin provinssien ylipresidentti (). Sleesian provinssin ylipresidenttinä Breslaussa Schönberg toimi vuosina 1824–1825 ja Stettinissä Pommerin provinssin ylipresidenttinä vuosina 1831–1835. Aatelisarvoltaan hän oli vapaaherra. == Lähteet == ==Aiheesta muualla== * Kalliope, Staatsbibliothek Berlin Luokka:Saksalaiset poliitikot Luokka:Vuonna 1770 syntyneet Luokka:Vuonna 1860 kuolleet
Friedrich Wilhelm Marpurg

Friedrich Wilhelm Marpurg (21. marraskuuta 1718 – 22. toukokuuta 1795) oli saksalainen musiikkitieteilijä ja -kriitikko sekä musiikkikirjailija ja säveltäjä. Hän oli läheisissä väleissä useiden valistusajan johtohahmojen kanssa. Luokka:Saksalaiset musiikkikirjailijat Luokka:Saksalaiset säveltäjät Luokka:Saksalaiset musiikkitieteilijät Luokka:Musiikkikriitikot Luokka:Vuonna 1718 syntyneet Luokka:Vuonna 1795 kuolleet
Geußnitz

Geußnitz on Saksan kylä ja entinen kunta (), joka kuuluu Zeitzin kaupunkiin. Kylä sijaitsee Saksi-Anhaltin osavaltiossa, Saksan itäosassa. Kylästä on noin kuusi kilometriä Zeitziin. Geußnitzin kunta oli pinta-alaltaan 7,55 neliökilometrin suuruinen ja sen asukasluku noin 660. Kunnan väestötiheys oli 88 as./km². Geußnitz liittyi neljän muun kunnan kanssa Zeitziin 1. heinäkuuta 2009. == Lähteet == == Aiheesta muualla == Luokka:Saksi-Anhaltin kunnat Luokka:Saksan entiset kunnat
Johann Philipp Kirnberger

Johann Philipp Kirnberger (24. huhtikuuta 1721 – 27. heinäkuuta 1783) oli saksalainen säveltäjä ja musiikkiteoreetikko. Hän opiskeli Johann Sebastian Bachin johdolla. Kirnbergeriltä on säilynyt huomattava määrä ajallisesti barokin ja rokokoon välimaastoon sijoittuvaa musiikkia. Hänen tuotantoonsa kuuluu muun muassa hengellistä musiikkia ja sonaatteja eri soitinkokoonpanoille. Musiikintutkijana Kirnberger julkaisi esimerkiksi teoksen Die Kunst des reinen Satzes in der Musik (1771). Hän opetti Preussin Anna Amaliaa. Luokka:Saksalaiset säveltäjät Luokka:Saksalaiset musiikkikirjailijat Luokka:Saksalaiset musiikkitieteilijät Luokka:Vuonna 1721 syntyneet Luokka:Vuonna 1783 kuolleet
Anna Amalia (Preussi)

Prinsessa Anna Amalia (9. marraskuuta 1723 Berliini – 30. maaliskuuta 1787 Berliini, Preussin kuningaskunta) oli Preussin Fredrik Vilhelm I:n ja kuningatar Sophia Dorothean nuorin tytär. Hänellä oli kolmetoista sisarusta, joista kuuluisin oli vanhin veli Fredrik II Suuri sekä vanhempi sisar Lovisa Ulrika, josta tuli Ruotsin kuningatar. Hän kuului Hohenzollern-sukuun. Jo varhain musiikista kiinnostunut Anna Amalia pääsi vasta isänsä kuoltua vuonna 1740 opiskelemaan musiikkia, veljensä Fredrikin tuella. Vuonna 1758 hän palkkasi Johann Philipp Kirnbergerin opettajakseen ja hovimuusikoksi. Hänestä kehittyi taitava soittaja ja säveltäjä. Anna Amalia sävelsi myös marssimusiikkia, mikä oli aikakaudella naisille harvinaista. Joitakin hänen teoksiaan on säilynyt. Todennäköisesti hän itse tuhosi suurimman osan sävellyksistään. Vuonna 1755 Anna Amalia valittiin Quedlingburgin abbedissaksi, mikä teki hänestä hyvin varakkaan. Anna Amalia kokosi myös huomattavan musiikkikirjaston, joka on yhä Berliinissä. Hän myös tuki taloudellisesti muusikkoja ja järjesti heille töitä hovista. == Lähteet == Luokka:Prinsessat Luokka:Saksalaiset säveltäjät Luokka:Protestanttiset sääntökuntien ja luostariyhteisöjen jäsenet Luokka:Abbedissat Luokka:Vuonna 1723 syntyneet Luokka:Vuonna 1787 kuolleet
Johann Gottlieb Graun

Johann Gottlieb Graun (27. lokakuuta 1703 – 28. lokakuuta 1771) oli saksalainen säveltäjä ja viulisti. Hän opiskeli Giuseppe Tartinin johdolla. Carl Heinrich Graun oli J. G. Graunin veli. Luokka:Saksalaiset säveltäjät Luokka:Saksalaiset viulistit Luokka:Vuonna 1703 syntyneet Luokka:Vuonna 1771 kuolleet
Peter Carey

Peter Philip Carey (s. 1943 Bacchus Marsh, Victoria, Australia) on australialainen kirjailija. Carey on saanut Booker-palkinnon kaksi kertaa,Booker Prize 2001, The Guardian teoksista Oscar ja Lucinda 1988 ja Kellyn kopla: tosi tarina 2001. Valmistuttuaan yliopistosta Carey työskenteli 1968–1970 mainosalalla Englannissa Lontoossa ja Australiassa Melbournessa. Hän perusti oman mainostoimiston vuonna 1974 Sydneyyn. Careyn tuotantoa ilmestyi aluksi vain kirjallisissa aikakauslehdissä. Hänen tyylinsä on surrealistista, ja häntä on verrattu Jorge Luis Borgesiin ja Donald Barthelmeen. Häntä on pidetty sukupolvensa merkittävimpänä kirjailijana. Vuonna 2019 sai ensi- iltansa Careyn samannimiseen romaaniin perustuva elokuva True History of the Kelly Gang, jonka ohjasi Justin Kurzel. == Suomennetut teokset == *Hurmio, suom. Matti Kannosto. Kirjayhtymä, 1983 ISBN 951-26-2429-X – Arena-sarja * – Keltainen kirjasto 230 * Kellyn kopla: tosi tarina, suomentanut Seppo Loponen. Tammi, 2002. ISBN 951-31-2258-1 – Keltainen kirjasto 341 * == Lähteet == == Aiheesta muualla == * Petri Liukkonen: Peter Carey, Books and Writers, Authors Calendar * Tapani Lausti: Uskonto uhkapelinä. BBC Finnish Section 12.12.1990. * Kirsi Reinikka: Puskarosvon puheenvuoro. Kiiltomato.net 17.9.2002. Luokka:Booker-palkinnon saajat Luokka:Australialaiset kirjailijat Luokka:Vuonna 1943 syntyneet Luokka:Elävät henkilöt
Gracious!

Gracious! on brittiläisen proge-yhtye Graciousin konseptialbumi. Albumi tunnetaan myös huutomerkki albumina. == Kappaleluettelo == ===A-puoli=== # Introduction # Heaven # Hell ===B-puoli=== # Fugue in 'D' Minor # The Dream == Tekijät == * Sävellykset ja sanoitukset: Paul Davis ja Martin Kitcat * Sovitukset: Gracious * Tuotanto: Hugh Murphy yhteistyössä Graciousin kanssa * Studiotekniikka: Roger Wake * Kannen suunnittelu: Teenburger Designs * Valokuva mallista: Sam Sawdon ===Gracious=== * Paul Davis: laulu, 12-kielinen kitara, patarumpu * Martin Kitcat: mellotron, piano, sähköpiano, cembalo, laulu * Alan Cowderoy: kitara, laulu * Tim Wheatley: basso * Robert Lipson: rummut Luokka:Vuoden 1970 esikoisalbumit Luokka:Brittiläiset progressiiviset rockalbumit Luokka:Konseptialbumit